Doložka finančných, ekonomických, environmentálnych
vplyvov a vplyvov na zamestnanosť

Predkladaný materiál nemá negatívny vplyv na zamestnanosť, nemá dopad na obyvateľov ani na životné prostredie. 

Vplyv tohto materiálu na verejný rozpočet, vzhľadom na minoritný 34 % podiel Ministerstva dopravy, pôšt a telekomunikácií SR ako akcionára tejto spoločnosti, nie je možné jednoznačne vyčísliť, ale je možné porovnať predpokladaný čistý zisk spoločnosti s plánovanými príjmami štátneho rozpočtu na roky 2006 – 2008, ktorý v roku 2006 predpokladá príjem z dividend od spoločnosti Slovak Telecom, a. s. za rok 2005 vo výške 
1 432 mil. Sk. Keďže až v roku 2006 bude zaplatená časť dividend roka 2004 (tretia tranža výplaty dividend z roku 2004), t. j. vo výške 272 mil. Sk, pre naplnenie  štátneho rozpočtu v roku 2006 príjmom z dividend od Slovak Telecom-u, a. s. je potrebné získanie dividendy vo výške 1 160 mil. Sk. Na základe dostupných podkladov z účtovných závierok spoločnosti možno konštatovať, že v roku 2006 sú vytvorené predpoklady pre získanie plánovanej výšky dividend na úrovni stanovenej štátnym rozpočtom. 

Podľa nižšie uvedených plánovaných hospodárskych výsledkov na roky 2005 – 2008  možno konštatovať, že sú vytvorené predpoklady pre naplnenie rozpočtu príjmami z dividend aj v rokoch 2006- 2008. Predpokladaný prehľad hospodárskych výsledkov  spoločnosti Slovak Telecom, a. s. v rokoch 2005 až 2008, ktorý doposiaľ ešte nebol schválený predstavenstvom a valným zhromaždením spoločnosti je nasledovný:

Príjmy v mil. Sk	ROKY	
	2005
     	2006
	2007	2008	
Predpokladaný čistý zisk ST, a.s.	
           746 	
              33 	
        1 053 	
          1 819 	
Predpokladaný čistý zisk T-Mobile	
        2 540	
         2 515	
        2 666	
          2 866	
Predpokladaný konsolidovaný zisk 	
        2 563	
         1 825	
        3 004	
          3 893	
Plánovaný príjem z dividend v štátnom rozpočte	
           700 	        
         1 432 	
        1 000 	
          1 000 	
pozn. pri napĺňaní  rozpočtu je základňou dosiahnutý zisk z minulého obdobia